પોરબંદર બંદરમાં મગફળીના ગોડાઉનમાં કોંગ્રેસે જનતારેડ પાડતા મગફળીમાં માટીના ઢેફા નીકળ્યા હતા. ચોર દરવાજાનો પર્દાફાશ થયો હતો. પોરબંદરના બંદર ખાતે આવેલ જીએમબીના ગોડાઉનમાં ટેકાના ભાવે ખરીદાયેલી મગફળીનો સંગ્રહ કરાયો છે ત્યાં પૂર્વ ધારાસભ્ય અર્જુનભાઈ મોઢવાડીયાની આગેવાની હેઠળ જનતા રેડ કરી હતી જેમાં મગફળીમાં ધૂળ અને માટી ભેળવેલ હોવાનું સામે આવ્યું છે. ગુજરાત વેર હાઉસીંગ કોર્પારેશન હસ્તકના ગુજકોટ કંપનીએ ભાડે રાખેલા ગોડાઉનમાં પ્રવેશવા દેવા પહેલા ઈન્કાર કર્યા હતો. ગોડાઉનના આગળના દરવાજે તાળુ છે, ચોકીદાર છે પણ પાછળના ભાગે ચોર દરવાજો ખુલ્લો રાખવામાં આવ્યો છે. ગોડાઉનની છત તૂટેલી હાલતમાં છે. ગોડાઉનના દરવાજા તૂટેલી અવસ્થામાં મળ્યા હતા.